王宗載

王宗載（），字時厚，號又池，湖廣承天府京山縣人，軍籍，明朝政治人物。

 生平 
嘉靖三十七年（1558年）戊午科湖廣鄉試第二十九名舉人。嘉靖四十一年（1562年）中式壬戌科會試第一百三十三名，三甲第五十八名進士。授浙江海盐县知县，四十四年十一月选授廣西道試監察御史，巡视北城，隆慶元年（1567年）巡按福建，三年平定閩廣巨寇曾一本，任紀功御史，八月還京，六年六月升南京太僕寺少卿，九月改北太僕寺少卿，不久自陳罢免。

萬曆六年（1578年）十一月起为太常寺少卿提督四夷館，七年二月升大理寺右少卿，不久进左少卿，八年升右佥都御史、巡撫江西，十年四月升都察院左僉都御史協理院事，十一年正月以张居正邪黨被问罪《明神宗顯皇帝實錄卷之一百三十二》：万历十一年正月，御史江東之劾僉都御史王宗載、御史于應昌殺人媚人。初御史劉台劾張居正禠職，讐家誣台贓私，下江西巡撫王宗載、巡按陳世寶、遼東巡按于應昌勘問，台按邊東，實不持一錢，應昌捏報虗贓，宗載啖世寶曰：了此獄，政府乃以巡撫處公。世寶辱台苦楚萬狀，戍潯州，台死於戍所，衣衾棺木俱無，而人謂讐家誣奏，亦宗載嗾之也。世寶嘔血暴卒，宗載、應昌宜抵罪。宗載上疏自辯，事下所司，刑部侍郎劉一儒請會官議擬，許之。，九月以劉臺案被遣戍充軍《明神宗顯皇帝實錄卷之一百四十一》：万历十一年九月，刑部等衛門會看得故御史劉台戍死一事，該江西巡撫曹大野勘得原任巡撫王宗載，先以密帖示署安福縣事推官陳紳，嗾謝耀誣奏台，台族人博士劉伯朝、舉人劉壽康合謀構之，紳出貲助耀赴京訐奏，事下宗載與巡按陳世寶問，共相誣捏，以成其罪。又該遼東巡撫李松勘得原任御史劉台各贓俱無指証，原奉勘承委各官，巡按御史于應昌勘詳失於明允，分守參政張崇功、分巡副使周于德會審斷案殊欠精詳，管糧通判陳柱、薛思敬虛坐贓私勘報不實，均屬有罪。會議得王宗載應照律文官司故入人罪，全入者以全罪論議充軍；于應昌應照律文奉制推案問事，報上不以實者擬徒；劉壽康依教唆詞，訟誣告人者律，革去舉人，發邊衛充軍終身；謝耀比依誣告人因而致死，隨行有服親屬一人律絞，仍令謝耀名下備償路費，又將財產一半斷付劉台家養贍，其餘治罪有差。 上曰：這廝每挾私枉法，陷害無辜，險狠可惡，王宗載主謀，故入律應反抵，著發邊衛充軍；于應昌承勘虛捏，姑依擬，與陳紳、劉伯朝都革了職為民；張崇功、周於德俱降一級調用；陳柱、薛思敬著遼東撫按官提問；謝耀監侯審決，其餘俱依擬。《湖广通志》：王宗载字时厚，京山人。嘉靖壬戌进士，授海盐令，徴为御史，廵视北城，绳巨璫，京辇肃清，中贵人守献陵，倚势作威，梁郢二藩设奉祀，元佑宫增道官，守陵添设锦衣卫使，载抗疏悉言其害，上皆报可，冒滥为之一清。出按闽，会海冦内讧，载职纪功，品隲文武将吏，功罪犁然。晋大理右少卿，厯佥都御史、廵抚江西，寻协理院事，所至有声。。卒年八十二。

 家族 
曾祖王希旦，按察司僉事；祖父王大有，都司都事；父王宋，母聶氏。慈侍下。兄宗可、宗望。弟宗衡。

参考文献

Category:王姓
Category:京山人
Category:明朝海盐县知县
Category:明朝廣西道監察御史
Category:南京太僕寺少卿
Category:明朝太僕寺少卿
Category:明朝太常寺少卿
Category:明朝大理寺少卿
Category:明朝江西巡抚
Category:明朝左佥都御史